PMIndiaData/PMIndiaSum huggingface dataset:
প্রধান মন্ত্রীনা গ্রেতর নোইদাদা চাউখৎ-থৌরাংগী প্রোজেক্তশিং হৌদোকখ্রে;
বুক্সার অমসুং খুর্জা থর্মেল পাৱর প্লান্তশিংগী উরেপ-উয়ুং তমখ্রে

প্রধান মন্ত্রী শ্রী নরেন্দ্র মোদী ঙসি উত্তর প্রদেশকী গ্রেতর নোইদাদা চৎখ্রে অমদি চাউখৎ-থৌরাংগী প্রোজেক্ত কয়া হৌদোকখ্রে। পন্দিৎ দীনদয়াল উপধ্যায় ইন্সতিত্যুৎ ওফ আর্কিওলোজীদা প্রধান মন্ত্রীনা মেত্রোগী নোইদা সিতী সেন্তর-নোইদা ইলেক্ত্রোনিক সিতী সেক্সন ভিদিও লিঙ্ককী খুত্থাংদা লমথাখি। মহাক্না উত্তর প্রদেশকী খুর্জা অমসুং বিহারগী বুক্সারদা মেগা ৱাৎ ১৩২০গী থর্মেল পাৱর প্লান্তশিংসু উরেপ-উয়ুং তমখি। প্রধান মন্ত্রীনা পন্দিৎ দীনদয়াল উপধ্যায় ইন্সতিত্যুৎ ওফ আর্কিওলোজী শঙ্গাখি। মহাক্না কেম্পস মনুংদা পন্দিৎ দীনদয়াল উপধ্যায়গী মীতম মায়খুম হাংদোকখি অমদি লৈ কত্তুনা ইকায় খুম্নবা উৎখি। তুংদা মহাক্না ইন্সতিত্যুৎকী কেম্পস মনুংদা লৈবা দীনদয়াল ম্যুজিয়মদসু চৎখি। মীয়াম তিনখিবা মীফম অমদা ৱা ঙাংলদুনা নোইদা অসি মপুং ফানা ত্রান্সফোর্ম তৌরে হায়না প্রধান মন্ত্রীনা ফোংদোকখি। হৌজিক্তি নোইদা অসি দিবেলপমেন্ত অমসুং নহাশিংগীদমক্তা এম্প্লোইমেন্তকী খুদোংচাবা পীবগীদমক খঙনরে হায়না প্রধান মন্ত্রীনা ফোংদোকখি। নোইদা অসি লৈবাক অসিগী মেক ইন ইন্দিয়া হব অমগুম দিবেলপ তৌরে হায়না মহাক্না মখা তাখি। মসিগা মরী লৈননা প্রধান মন্ত্রীনা মালেমগী খ্বাইদগী চাউবা মোবাইল ফেক্তরী য়াওনা ইলেক্ত্রোনিক কম্পেনী কয়া নোইদাদা লৈরিবা অদু পনখি। লৈবাক অসিগী খ্বাইদগী চাউবা এয়রপোর্ত অসি উত্তর প্রদেশকী জেৱারদা শেমগৎলি হায়না প্রধান মন্ত্রীনা ফোংদোকখি। মহাক্না লৈবাক অসিগী তোঙান তোঙানবা মফমশিংদা শেমগৎলিবা এয়ারপোর্ত কয়াগী মতাংদসু পনখি। কেন্দ্র সরকারনা উরান য়োজনাগী খুত্থাংদা শহর মচাশিংবু এয়র কনেক্তিবিতী ফংহন্নবগী মায়কৈদা ৱারেপ লৌরে হায়না মহাক্না মখা তাখি। ভারত্তা পাৱর সেক্তর ফগৎহন্নবগী মায়কৈদা সরকারগী অনৌবা খোংথাংশিংগী মতাংদা ঙাংলদুনা মহাক্কী সরকারনা পাৱর জেনরেসনগী মওং মতৌ মরি, মখোয় অদুদি প্রদক্সন, ত্রান্সমিসন, দিস্ত্রিব্যুসন অমসুং কনেক্সন্দা মীৎয়েং থম্লি হায়না প্রধান মন্ত্রীনা হায়খি। অসিগুম্লবা থৌওংশিং অসিনা পাৱর সেক্তর মপুংফানা ত্রান্সফোর্ম তৌরে অমদি ৱান নেসন-ৱান গ্রীদ অদু অচুম্বা অমা ওইহল্লে হায়না মহাক্না ফোংদোকখি। সরকার অসিনা রেন্যুয়েবল ইনর্জী সেক্তরদসু মতিক চাবা পাঙ্গল শক্তি অদু পীরি হায়না প্রধান মন্ত্রীনা ফোংদোকখি। মহাক্কী মংলান্দি ‘ৱান ৱার্ল্দ, ৱান সন, ৱান গ্রীদ’নি হায়না মহাক্না মখা তাখি। বুক্সার অমসুং খুর্জাদা হৌদোক্লিবা থর্মেল পাৱর প্লান্তশিংনা ভারতকী গ্রোথ হেঙ্গৎহল্লগনি অমদি উত্তর প্রদেশ, বিহার অমসুং অতোপ্পা য়ুম্লোন্নবা রাজ্যশিংদা মৈ ফংবগী চাং হেঙ্গৎহল্লগনি হায়না প্রধান মন্ত্রীনা হায়খি। হৌখিবা চহী মরিরা মখাই অসিদা পাৱর জেনরেসন্দা চাউনা থাক হেঙ্গৎলক্লিবা অদুগী মতাংদা মহাক্না ঙাংখি। পন্দিৎ দীনদয়াল উপধ্যায় ইন্সতিত্যুৎ ওফ আর্কিওলোজী শঙ্গারদুনা প্রধান মন্ত্রীনা হায়খি মদুদি ইন্সতিত্যুৎ অসিনা ভারত অমসুং মালেমগী মফম কয়াদগী রিসর্স স্কোলরশিং অমসুং মহৈরোইশিংগীদমক অনৌবা খুদোংচাবশিং ফংহল্লগনি।
প্রধান মন্ত্রীনা থাইলেন্দা অদিত্য বিরলা গ্রুপকী সনা ফুদোংবা থৌরমদা শরুক য়াখ্রে

ঙসি প্রধান মন্ত্রী নরেন্দ্র মোদীনা অদিত্য বিরলা গ্রুপনা থাইলেন্দা থবক তৌরকপা চহি ৫০ শুরকপগী থৌরমদা শরুক য়াখ্রে। থাইলেন্দা গ্রুপ অসিগী সনা ফুদোংবা থৌরমশিং শরুক য়াবগীদমক অদিত্য বিরলা গ্রুপকী চেয়রমেন কুমার মঙ্গলম বিরলানা প্রধান মন্ত্রীবু থাগৎখ্রে। থৌরম অদুদা প্রধান মন্ত্রীনা অদিত্য বিরলা গ্রুপনা মীওই কয়াগী খুদোংচাবশিং ফংহনবা অমসুং নুংঙাইহনবগীদমক অদিত্য বিরলা গ্রুপকী কাংবুবু থাগৎখি। ভারত অমসুং থাইলেন্দগী মরক্ত লৈনরিবা অকনবা কলচরগী মরীগী মতাংদা মহাক্না হায়খি ললোন-ইতিক অমসুং কলচরনা মালেম অসি নকশিন্নহনবগী থৌনা লৈ। ভারতকী অহোংবশিং হৌখিবা চহি মঙাদা সরকারগী মাইপাকপগী ৱারী কয়া প্রধান মন্ত্রীনা লিখি। মহাক্না হায়খি হান্নগী থবক খুৎতৌ হঞ্জিন্দুনা পাংথোকপগী হৈনবগী থাদোকপদগী অমসুং পান্দম অমগী মখাদা থবক তৌবদগী অহোংবশিং অসি পুরকপনি। মমাংদা পাংথোকপা ঙম্লোই হায়না খন্নরম্বা থবকশিং হৌজিক পাংথোকপা ঙম্লে, মরম অদুনা ভারত্তা লৈবগী খ্বাইদগী ফরবা মতমনি। ২০১৪দা ১৪২শুবদা লৈরম্বদগী হৌখিবা চহি ৫ অসিদা ৱার্ল্দ বেঙ্ককী ইজ ওফ দুইং বিজিনেস রেঙ্কিংদা ভারত মফম ৭৯ হাইগৎতুনা ২০১৯দা ৬৩শুবদা লৈরে। ৱার্ল্দ ইকোনোমিক ফোরমগী ত্রাবেল এন্দ তুরিজম কম্পিতিতিবনেস ইন্দেক্সতা ২০১৩দা ভারত রেঙ্কিং ৬৫দা লৈরমবদগী ২০১৯দা রেঙ্কিং ৩৪দা হাইগৎলে। নুংঙাইবা, খুদোংচাবা, অশোই-অঙাম থোক্তবা, লম্বী-থোং ফবা, লুবা-নানবা অমসুং লো অমসুং ওর্দরগী ফিবম ফগৎলকপদগী মপানগী লমকোয়বশিং লাকপগী চাদা ৫০ হেনগৎলে হায়না প্রধান মন্ত্রীনা ফোংদোকখি। শেল তুংশিনবা অসি শেল তানবনি অমসুং ইনর্জী তুংশিনবা অসি ইনর্জী পুথোকপনি হায়রদুনা প্রধান মন্ত্রীনা হায়খি দাইরেক্ত বেনিফিৎ ত্রান্সফর স্কিম চৎনবদগী হুরানবা থিংবদগী অমসুং থবক ফজনা পাংথোকপদগী হৌজিক ফাওবদা দোল্লর বিল্লিয়ন ২০ কনবা ঙম্লে। মৈ চাদবা এল.ই.দি. লাইতশিং য়েন্থোকপদগী কার্বোন থাদোকপা হন্থরে। ভারত : শেন থাদবা পাম্নরবা মফম অমা প্রধান মন্ত্রীনা হায়খি হন্দক মিদল ক্লাসশিংগী তেক্স হন্থবা অমসুং কোর্পোরেত তেক্স রেত হন্থদুনা ভারত অসি মীয়ামগী খ্বাইদগী শাফবা তেক্সকী কাংলোন লৈবা লৈবাক অমা ওইরে। জি.এস.তি. চৎনবা অসি অপুনবা শেন্মিৎলোন অমগী মঙলান অদু থবক ওইনা পাংথোক্লে, মসি মীয়াম্না হেন্না নুংঙাইনবা সরকারনা থবক পায়খৎলি। ভারত শেন থাদনবগী খ্বাইদগী পাম্নরবা মফম অমনি হায়বা অসি য়ু.এন.সি.তি.এ.দি.গী মতুংইন্না এফ.দি.আই. য়াম্না লাকপা লৈবাক ১০গী মনুংদা ভারত য়াওবা অসিদা মমি তারে। থাইলেন্দ ৪.০গা মতেং পাংনবা ভারতনা দোল্লর ত্রিল্লিয়ন ৫গী ইকোনোমী অমা লৈনবা মঙ মঙলিবা অদুগী মতাংদা প্রধান মন্ত্রীনা ৱা ঙাংখি অমসুং ইকোনোমী অসি ২০১৪দা দোল্লর ত্রিল্লিয়ন ২ ওইরম্বদগী কমদৌনা ২০১৯দা ত্রিল্লিন ৩দা হাইগৎলকপগে হায়বগী মতাংদা পাউদমখি। থাইলেন্দা অওনবা পুরক্নবা থাইলেন্দ ৪.০গী থবকশিংগী মতাংদা মহাক্না হায়খি মসিগী ভারতকী দিজিতেল ইন্দিয়া, স্কিল ইন্দিয়া, স্বচ্ছ ভারত মিসন, স্মার্ত সিতী, জল জীবন মিসনগা পুন্না থবক তৌমিন্নবা য়াগনি। লৈবাক অনিমক্না জিও-পোলিতিকেলগী নক্নবা, কলচর মান্নবা অমসুং ললোন-ইতিক হেনগৎহন্নবগী অফবা ৱাখল লৈবগী খুদোংচাবা লৌগদবনি। থাইলেন্দা অদিত্য বিরলা গ্রুপ ভারতকী ইকোনোমী হাংদোক্ত্রিঙৈ চহি ২২গী মমাংদা অদিত্য বিক্রম বিরলানা থাইলেন্দদা লং শুংনবা য়ুনিত অমা লিংখৎখি। ঙসিদি গ্রুপ অসি দোল্লর বিল্লিয়ন ১.১গী তোঙান-তোঙানবা ললোন-ইতিক পাংথোক্তুনা থাইলেন্দগী অচৌবা ইন্তর্প্রাইজশিংগী মনুংদা অমা ওইরে। থাইলেন্দদা অদিত্য বিরলা গ্রুপকী তেক্সতাইল, কার্বোন ব্লেক অমসুং কেমিকেল য়াওনা হিরম কয়াগী অনৌবা প্লান্ত ৯ থবক তৌরি।
প্রধান মন্ত্রীনা য়োগী অদিত্যনাথ অমসুং মহাক্কী মিনিস্তরগী কাউন্সিলনা ৱাশক লৌখিবদা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা য়োগী অদিত্যনাথ অমসুং মহাক্কী মিনিস্তরগী কাউন্সিলনা মুখ্য মন্ত্রী অমসুং উত্তর প্রদেশকী মন্ত্রী ওইনা মথংশিৎনা ৱাশক লৌখিবদা থাগৎপা ফোংদোকখ্রে। মমাংগী চহি মঙাদা ফংখিবা মায় পাকপা কয়াবু নীংশিংলদুনা, প্রধান মন্ত্রীনা মুখ্য মন্ত্রী অসিগী লুচিং মখাদা রাজ্য অসিনা চাউখৎ-থৌরাংগী অনৌবা তাঙ্কক অমা অমুক্কা হন্না ইরগনি হায়বগী থাজবা ফোংদোকখি। প্রধান মন্ত্রীনা মহাক্কী ত্বীত অমদা অসুম্না ফোংদোকখিঃ “উত্তর প্রদেশকী মুখ্য মন্ত্রীগী ফমগীদমক্তা ৱাশক লৌখিবা @myogiadityanath অমসুং মহাক্কী মন্ত্রী মন্দলবু ঐহাক্না য়াইফ পাউজেল পীরি। হৌখিবা চহি মঙাসিদা, রাজ্যগী চাউখৎপগী খোঙচৎনা মশক থোকপা পনথুং কয়া লানখি। অদোমগী লুচিং মখাদা প্রদেশ অসিনা মীয়ামগী অপাম্বশিংবু পীবগা লোয়ননা চাউখৎ-থৌরাংগী অনৌবা তাঙ্কক অমা ইগনি হায়বগী ঐহাক্না থাজবা থম্লি”।
পি.এম.না সিদনী দাইলোগতা মরু ওইবা ৱারোল পীগনি

প্রধান মন্ত্রী শ্রী নরেন্দ্র মোদীনা নভেম্বর ১৮, ২০২১গী আই.এস.তি.দা অয়ুক্কী পুং ৯ তাবা মতমদা সিদনী দাইলোগতা মরু ওইবা ৱারোল পীগনি। মহাক্না ভারতকী তেক্নোলোজীগী ইভোল্যুসন অমসুং রিভোল্যুসনগী হীরমদা ৱা ঙাংগনি, লোয়ননা মহাক্না ৱারোল পীদ্রিঙৈ মমাংদা ওস্ত্রেলিয়াগী প্রধান মন্ত্রীনা থৌরম হৌদোকপগী ৱারোল হান্না পীগনি। সিদনী দাইলোগ অসি ২০২১গী নভেম্বর ১৭তগী ১৯ ফাওবা পাঙথোক্কনি। মসি ওস্ত্রেলিয়ন স্ত্রেতেজিক পোলিসী ইন্সতিত্যুতকী থৌশিল অমনি। মসিনা রাজনিতী, বিজিনেস অমসুং সরকারগী লুচিংবশিংবু অমত্তা ওইনা পুনশিন্দুনা খন্ন-নৈনগনি, অনৌবা ৱাখল্লোনশিং পুথোক্কনি অমসুং নৌনা থোরক্লিবা অমদি অরুবা তেক্নোলিজীশিংনা পীরিবা খুদোংচাবশিং অমসুং শীংনবশিংগী মতাংদা অমত্তা ওইনা খঙমিন্ননবা মাইকৈদা থবক পাইখৎলগনি। থৌরম অসিদা ওস্ত্রেলিয়াগী প্রধান মন্ত্রী মিস্তর স্কোত মোরিসন অমসুং জপানগী হান্নগী প্রধান মন্ত্রী মিস্তর শিঞ্জো অবেনসু মরু ওইবা ৱারোল পীগনি।
প্রধান মন্ত্রীনা মীয়ামদা ভাই দুজকী য়াইফ-পাউজেল পীখ্রে

ভাই দুজকী তাঞ্জা লাকপদা প্রধান মন্ত্রী শ্রী নরেন্দ্র মোদীনা মীয়ামদা য়াইপ-পাউজেল পীখ্রে। ত্বীৎ অমদা প্রধান মন্ত্রীনা হায়খি; “লৈবাক মীয়াম পুম্নমকপু ভাই দুজকী য়াইফ-পাউজেল পীজরি। ভাই দুজকী য়াইফরবা তাঞ্জা লাকপদা মীপুম খুদিংমক্কী মফমদা য়াইফ-পাউজেল পীজরি।”
প্রধান মন্ত্রীনা শ্রী অমরুতভাই কাদিৱালানা লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা শ্রী অমরুতভাই কাদিৱালানা লৈখিদবদা থমোয় শোক্না অৱাবা ফোংদোকখ্রে। ত্বীত অমদা প্রধান মন্ত্রী হায়খি, “আর.এস.এস. গুজরাত প্রান্তগী লুচিংবা শ্রী অম্রুতভাই কাদিৱালানা লৈখিদবা অসি নুঙাইজদে। মহাক্না সমাজগীদমক লৌরম্বা থৌদাংশিং নিংশিংদুনা লৈহৌরগনি। লৈখিদ্রবগী থৱায়গীদমক ইংনা চিক্না লৈনবা থৌনিজরি … ওম শান্তি”।
মপানগী নেস্নেল ওইল কম্পেনীশিংনা কর্নাতক্কী পাদুরদা লৈবা পাদুর স্ত্রাতেজিক পেত্রোলিয়ম রিজর্বকী থাউ হানবা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা মপানগী নেস্নেল ওইল কম্পেনীশিং (এন.ও.সি.)না কর্নাতক্কী পাদুরদা লৈবা পাদুর স্ত্রাতেজিক পেত্রোলিয়ম রিজর্ব (এস.পি.আর.)কী থাউ হানবা য়ারে। পাদুরগী এস.পি.আর. অসি এম.এম.তি. ০.৬২৫গী কা মরি লৈবা পুন্না মিলিয়ন মেত্রিক তন (এম.এম.তি.) ২.৫ চনবা লৈনুংদা লৈবা রিজর্বনি। ভারত সরকারনা বজেৎকী মতেং পীবা হন্থনবা পি.পি.পি.গী মখাদা এস.পি.আর. অসি থাউ হান্নবা থবক পায়খৎলকপনি। লৈবাক মনুংদা এম.এম.তি. ৫.৩৩গী শুংদোকত্রিবা থাউ থম্নবা ইন্দিয়ন স্ত্রাতেজিক পেত্রোলিয়ম রিজর্ব লিমিতেদ (আই.এস.পি.আর.এল.)না মরুওইবা মফম অহুম হায়বদি বিসাখাপতনম (১.৩৩এম.এম.তি.), মাঙ্গালোর(১.৫ এম.এম.তি.) অমসুং পাদুর (২.৫এম.এম.তি.)নি। শেনবা চহি ২০১৭-১৮দা শীজিন্নবগী মতুংইন্না, এস.পি.আর. প্রোগ্রামগী অহানবা ফেজ অসিদা অপুনবগী ওইনা ৫.৩৩ এম.এম.তি.গী থাউ থমদুনা নুমিৎ ৯৫গী ভারতকী শুংদোকত্রিবা থাউ হুনবা ঙমগনি। শেনবা চহি ২০১৭-১৮দা শীজিন্নবগী মতুংইন্না, ওরিশাগী চান্দিখোলদা অমসুং কর্নাতকাগী পাদুরদা ৬.৫ এম.এম.তি.তিগী অহেনবা এস.পি.আর.গী খুদোংচাবা লিংখৎপগী অয়াবা ২০১৮গী জুনদা সরকারনা ইন-প্রিন্সিপল ওইনা অয়াবা পীখিবনি।
প্রধান মন্ত্রীনা পি.এস.এল.ভি. সি৫২ মিসন মায় পাক্না থাগৎখিবদা ইন্দিয়ন স্পেস সাইন্সিস্তশিংবু নুংঙাইবা ফোংদোকখ্রে

প্রধান মন্ত্রী শ্রী নরেন্দ্র মোদীনা পি.এস.এল.ভি. সি৫২ মিসন মায় পাক্না থাগৎখিবদা ইন্দিয়ন স্পেস সাইন্সিস্তশিংবু নুংঙাইবা ফোংদোকখ্রে। ত্বীৎ অমদা প্রধান মন্ত্রীনা হায়খি; “পি.এস.এল.ভি. সি৫২ মিসন মায় পাক্না থাগৎখিবদা ঐখোয়গী স্পেস সাইন্সিস্তশিংবু নুংঙাইবা ফোংদোকচরি। ই.ও.এস.-০৪ সেতেলাইতনা এগ্রীকলচর, ফোরেস্ত্রী অমসুং প্লান্তেসনস, সোইল মোইচর অমসুং হায়দ্রোলোজী লোয়ননা ফ্লদ মেপ্পিংগীদমক ৱেদর খুদিংদা হায় রিজোলুসন ইমেজশিং ফংহল্লগনি।”
প্রধান মন্ত্রীনা এন.সি.সি. নুমিৎতা এন.সি.সি. কেদেৎশিংদা য়াইফ-পাউজেল পীখ্রে

প্রধান মন্ত্রী শ্রী নরেন্দ্র মোদীনা এন.সি.সি. নুমিৎতা এন.সি.সি. কেদেৎশিংদা য়াইফ-পাউজেল পীখ্রে৷ এন.সি.সি. এলুম্নাইগী সপোর্তকা লোইননা এসোসিয়েসন অসিগী থবক থৌরমশিংদা শরুক য়াদুনা এন.সি.সি. এলুম্নাই এসোসিয়েসন অসি ফগৎহন্নবা শ্রী মোদীনা ভারত্তা লৈরিবা এন.সি.সি. এলুম্নাইদা তকশিনখ্রে৷ ত্বীতকী পরিং অমদা, প্রধান মন্ত্রীনা হায়খি; "এন.সি.সি. নুমিৎতা য়াইফ-পাউজেল পীজরি৷ “য়ুনিতী অমসুং দিসিপ্লিন”গী মোতো অসিনা পুক্নিং থৌগৎতুনা, ভারত্তা লৈরিবা নহাশিংনা মখোয় মখোয়গী অশেংবা পোতেন্সিয়েল অদু মশক খঙজদুনা লৈবাক অসি শেমগৎপদা শরুক য়ানবা এন.সি.সি.না ভারতকী নহাশিংদা অচৌবা এক্সপরিয়েন্স অমা পীরি৷ জানুৱারীদা চহি অসিগী এন.সি.সি. রেল্লীদা ঙাংখিবা ঐগী ৱারোল অদু মফম অসিদা লৈরে৷ নুমিৎ খরনিগী মমাংদা, ঝান্সিদা 'রাস্ত্র রক্সা সম্পার্পন পার্ব’কী মতমদা, এন.সি.সি. এলুম্নাই এসোসিয়েসনগী অহানবা মেম্বর ওইনা রেজিস্তর তৌখিবা মতমদা ঐবু ইকাই খুম্নবা উৎপিখি৷ এন.সি.সি.গা শাগোন্নদুনা চৎলিবা মীওই পুম্নমক অমতা ওইনা পুরক্নবগীদমক এলুম্নাই এসোসিয়েসন অমা শেম্লকপা অসিনা থাগৎপা য়াবা থবক অমনি৷ ভারত্তা লৈরিবা এন.সি.সি. এলুম্নাইগী সপোর্তকা লোইননা এসোসিয়েসন অসি ফগৎহন্নবা অমদি এসোসিয়েসন অসিগী থবক-থৌরমশিংদা শরুক য়ানবা লৈবাক অসিদা লৈরিবা এন.সি.সি. এলুম্নাইদা ঐনা তকশিনখ্রে৷ এন.সি.সি.গী এক্সপরিয়েন্স অসি হেন্না বাইব্রেন্ত ওইহন্নবা অমদি হেন্না মপুং ফাহন্নবা ভারত সরকারনা হোৎনবা য়াবা কয়া অমা হোৎনখ্রে৷
কম্মনৱেল্থ গেমসতা তকমান ফংলবশিংগী মফমদা প্রধান মন্ত্রীনা নুংঙাইবা ফোংদোকখ্রে

কম্মনৱেল্থ গেমসতা তকমান ফংলবশিংগী মফমদা প্রধান মন্ত্রী শ্রী নরেন্দ্র মোদীনা নুংঙাইবা ফোংদোকখ্রে। ৱেৎলিফতরশিংগী মফমদা নুংঙাইবা ফোংদোক্লদুনা প্রধান মন্ত্রীনা হায়খি, “সনাগী তকমান ফংলকপদা রাগালা ভেনকৎ রাহুলগীদমক চাউথোকচরি। ঐখোয়গী ৱেৎলিফতরশিংনা থোইদোক হেন্দোক্না মায় পাক্লকপা অসিনা নহা কয়াবু ৱেৎলিফতিংদা হোৎননিংবা ফাওহল্লগনি। ৱেৎলিফতিং মশান্নদা নুপীগী কিলোগ্রাম ৬৯গী কাংলুপ্তা সনাগী তকমান লৌরকপগীদমক ভারত পুম্বনা পুনম য়াদবকী মফমদা নুংঙাইবা ফোংদোক্লি। ৱেৎলিফতিংগী মায়কৈদা মহাক্না কৎথোক্লিবা অসি তশেংনা থাগৎনীংঙাইনি।” শুতরশিংগী মফমদা নুংঙাইবা ফোংদোক্লদুনা প্রধান মন্ত্রীনা হায়খি, “ঐখোয়গী শুতরশিংনা কম্মনৱেল্থ গেমস ২০১৮দা মখোয় মশাবু মশক তাকচরি। মনু ভাকরনা মহাক্কী অঙকপা ফোর্ম অদু মখা তানা থম্দুনা নুপীগী মিতর ১০গী এয়ার পিস্তোল ইভেন্ততা সনাগী তকমান অমা ফংলে। মহাক্কী মফমনা নুংঙাইবা ফোংদোকচরি। নুপীগী মিতর ১০গী এয়ার পিস্তোল ইভেন্তা হীনা সিদ্ধুনা লুপাগী তকমান ফংলকপা অদুনা হেন্না নুংঙাইবা ফাওহল্লে। মহাক্কী মফমদা নুংঙাইবা ফোংদোকচরি অমসুং মহাক্কী তুংদা য়াইফবা ওইনবা য়াইফ পাউজেল পীজরি। আশা চাউনা লৈরিবা শুতর রবি কুমারনা নুপাগী মিতর ১০গী এয়ার রাইফল ইভেন্তা শেঞ্জেংগী তকমান অমা ফংলে। ভারত মচা পুম্নমক্না মহাক্কী মায় পাক্লকপা অসিদা চাউথোকচরি। নহা ওইরিবা শুতর অসিনা শান্ন-খোৎনবগী মায়কৈদা অচৌবা থৌদাং য়ারি।”
জমাইকাগী প্রধান মন্ত্রীনা প্রধান মন্ত্রী মোদীগী মফমদা নুংঙাইবা ফোংদোকখ্রে

জমাইকাগী প্রধান মন্ত্রী খ্বাইদগী ইকাই খুম্নজরিবা এন্দ্রিয়ু মাইকেল হোলনেস ও.এন., এম.পি.না প্রধান মন্ত্রী শ্রী নরেন্দ্র মোদীগা লোইননা ফোন্দা ৱারী শানখ্রে অমদি মহাক্কী পার্তীনা পুৱারী ওইবা মওংদা মাই পাক্লকপদা নুংঙাইবা ফোংদোকখ্রে। প্রধান মন্ত্রী মোদীনা শ্রী হোলনেসপু মহাক্কী য়াইফ পাওজেল অমদি মমাংদা ইরীকখিবা নুংঙইবা ফোংদোকপগী চিথী অদুগীদমকসু থাগৎপা ফোংদোকখি। ভারতনা জমাইকা অমসুং কেরিবিয়ান রিজন অপুনবগা লোইননা মরী থম্বগী অপাম্বা অদু মহাক্না ফোংদোকখি। মহাক্না হায়খি মদুদি চহী অসিগী হৌরকপদা কেরিকোম দিবেলপমেন্ত ফন্দগী ইন্তর্নেস্নেল দিবেলপমেন্ত পার্তনর অমা ওইনবা ভারতকী ৱারেপ অদু রিজন অসিগা লোইননা হেন্না চেৎপা শেল-থুমগী তেংবাংগীদমক অচেৎপা অপাম্বা অদুনা লমজিংলি। প্রধান মন্ত্রী হোলনেসনা জমাইকা অমসুং কেরিবিয়ানগা লোইননা লৈরিবা মরীদা ভারতকী মিৎয়েং অদু তরাম্না ওকখি। মহাক্না ক্লাইমেৎ চেঞ্জনা থোকহল্লিবা মায়োক্নরিবশিং মতিক চানা থেংনবা য়াওনা নাকল অনিগী ইন্তরেস্তকী লম পুম্নমক্তা মরীশিং অসি হেন্না চেৎশিলহন্নবগীদমক প্রধান মন্ত্রী মোদীগা লোয়ননা থবক তৌমিন্ননবা মহাক্কী অচেৎপা অপাম্বা অদু অমুক হন্না ফোংদোকখি।
প্রধান মন্ত্রীনা দিসেম্বর ২৮, ২০২১, লৈবাকপোকপা নুমিত্তা আই.আই.তি. কানপুরগী কনভোকেসন থৌরমদা ৱা ঙাংগনি

প্রধান মন্ত্রী, শ্রী নরেন্দ্র মোদীনা দিসেম্বর ২৮, ২০২১, লৈবাকপোকপা নুমিত্তা আই.আই.তি. কানপুরগী কনভোকেসন থৌরমদা ৱা ঙাংগনি। শ্রী মোদীনা আই.আই.তি.-কানপুর, অতোপ্পা আই.আই.তি.শিংগী মহৈরোই অমসুং মালেম শিনবা থুংবদা চাইথোক্তুনা লৈবা পাক চাউরবা আই.আই.তি. এলুম্নাইশিংদা প্রধান মন্ত্রীগী ৱারোল অসিদা মনুং চলহন্নবা ৱাখল্লোন ফোংদোক্নবা হায়রি। প্রধান মন্ত্রীনা মহাক্কী ত্বীত্তা অসুম্না ফোংদোকখিঃ “ঐহাক্না থা অসিগী ২৮দা @IITKanpurগী কনভোকেসন থৌরমদা ৱা ঙাংনবা খৌরাংনা ঙাইরি। মসিদি সাইন্স অমসুং ইন্নোভেসনগী হীরমদা লমজিং-লমতাকপগী তেংবাংখ্রবা মতিক লৈবা ইন্সতিত্যুসন অমনি। ঐহাক্না মীয়াম্না খুদিংনা মখোয়গী ৱাখল্লোন হায়রক্নবা হায়জরি”।
মন্ত্রীমন্দলনা ভারত অমসুং ইক্বেতোরিয়েল গুইনিয়াগী মরক্তা হিদাক ওইনা শিজিন্নবা পাম্বীশিংগী লমদা তেংবাং পীননবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং ইক্বেতোরিয়েল গুইনিয়াগী মরক্তা হিদাক ওইনা শিজিন্নবা পাম্বীশিংগী লমদা তেংবাং পীননবা য়ানা ৱারোলদা অয়াবা পীখ্রে। য়ানা ৱারোল অসিনা লৈবাক অনি অসিগী মরক্তা হিদাক ওইনা শিজিন্নবা পাম্বীশিংগী লমদা বাইলেতরেল কোওপরেসন মখা তানা হেঙ্গৎহল্লগনি। রিসর্স, ত্রেনিং কোর্সশিং, কনফরেন্সশিং/মীতিংশিংগী মথৌ তাবা শেলগী তেংবাংশিং আয়ুশ মন্ত্রালয়গী নেস্নেল মেদিসিনেল প্লান্তস বোর্দকী হৌজিক এলোকেৎ তৌরিবা বজেৎ অমসুং প্লান স্কিমশিংদগী ফংলগনি। য়ুম্ফম: ভারত অসি বাইওদাইবর্সিতীগী মতাংদা মালেম অসিদা খ্বাইদগী ইনাক খুনবা লৈবাক্নি, মসিগী এগ্রো-ক্লাইমেৎ জোন ১৫ লৈরি। লৈ শাৎপা পাম্বীগী মখল ১৭০০০-১৮০০০গী মনুংদা ৭০০০তি অয়ুরবেদ, য়ুনানী, সিদ্ধ অমসুং হোমিওপেথীগুম্বা মেদিসিনগী সিস্তেমশিংদা শিজিন্নৈ। হিদাক ওইনা শিজিন্নবা পাম্বীগী চাউরাক্না মখল ১১৭৮দি ললোন ইতিক তৌরি, মদুগী মনুংদা মখল ২৪২গী ওইনা চহিগী শিজিন্নরিবা অসি মেত্রিক তন ১০০ হেল্লি। হিদাক ওইনা শিজিন্নবা পাম্বীশিং অসি ত্রেদিস্নেল মেদিসিন অমসুং হর্বল ইন্দস্ত্রীগীদমক অচৌবা রিসোর্স বেজ অমা ওইবতা নত্তনা ভারতকী মীওইশিংগী চাউরবা শরুক অমদা হিংনবা পাম্বৈ অমসুং হেল্থ সেক্যুরিতী পীরি।
পি.এম.না সিক্কিমগী মীয়ামদা মখোয়গী স্তেৎহুদ নুমিৎনা লাকপদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা সিক্কিমগী মীয়ামদা মখোয়গী স্তেৎহুদ নুমিৎনা লাকপদা য়াইফ-পাউজেল পীখ্রে। ত্বিত অমদা প্রধান মন্ত্রীনা হায়খি; “সিক্কিমগী ঐহাক্কী ইচিল-ইনাওশিংদা স্তেৎহুদ নুমিৎনা লাকপদা য়াইফ-পাউজেল পীজরি। সিক্কিমগী মীয়াম্না তোঙান-তোঙানবা লমশিংদা মখোয় মশাবু মীথোই-মীহেনবা ওইবা ঙমহল্লি অমসুং লৈবাক অসিগী চাউখৎ খোঙথাংদা চাউনা শরুক তম্লি। রাজ্য অসিগী মীয়ামবু নুংঙাই য়াইফবা অমসুং হকচাং ফবা ওইনবা ঐহাক্না য়াইফ-মঙ্গোল পীজরি।”
প্রধান মন্ত্রী, শ্রী নরেন্দ্র মোদী অমসুং নেদরলেন্দসকী প্রধান মন্ত্রী, হিস এক্সেলেন্সী শ্রী মার্ক রুতেগী মরক্তা ফোনদা ৱারী শানবা

প্রধান মন্ত্রী, শ্রী নরেন্দ্র মোদীনা ঙসি নেদরলেন্দসকী প্রধান মন্ত্রী, হিস এক্সেলেন্সী, শ্রী মার্ক রুতেগা ফোনদা ৱারী শানখ্রে। লুচিংবা অনি অসিনা হৌজিক-হৌজিক য়ুক্রেনদা লৈরিবা ফিভম অসিগী মতাংদা খন্নখি অমসুং য়ুক্রেনদা লেপ্তনা চত্থরিবা মীওইবা খুনাইগী ফিভম অদুগী মতাংদা মখোয়গী অৱাবশিং অদুবু শিয়র তৌখি। প্রধান মন্ত্রী মোদীনা খৎন-চৈনবা অসি য়াম্না থুনা লেপ্নবা অমসুং দাইলোগ অমসুং দিপ্লোমেসীগী লম্বিদা অমুক হল্লক্নবা ভারতকী য়াম্না তোইনা তৌখিবা আপীল অদুবু অমুক হন্না হায়খি। প্রধান মন্ত্রীনা রসিয়া অমসুং য়ুক্রেনগী মরক্তা চত্থরিবা ৱারী-ৱাতাই শানবগী থবক অদুবু তরাম্না ওকখি, অমসুং য়াম্না য়াংনা ৱারোইশিন অমা পুরক্নবা হায়দুনা আশা তৌরি। প্রধান মন্ত্রী মোদীনা প্রধান মন্ত্রী রুতেদা কনফ্লিক্ত এরিয়াশিংদগী ভারত মচাশিং লৌথোকপগী প্রোগ্রেস অমসুং শোকহল্লবা মীশিংগীদমক্তা হিদাক-লাংথকশিং য়াওনা য়াম্না অর্জেন্ত রিলীফ সপ্লাইশিংগী মওংদা ভারতকী মতেং অদুগী মতাংদা খঙহনখি। প্রধান মন্ত্রীনা ২০২১গী এপ্রিলদা প্রধান মন্ত্রী রুতেকা লোইননা মহাক্কী ভর্চুৱল সম্মিত অদুগী তাংদা নিংশিংখি অমসুং প্রধান মন্ত্রী রুতেবু ভারত্তা য়াম্না থুনা ইন্দিয়া লাকহন্নিংবগী মহাক্কী অপাম্বা অদু ফোংদোকখি।
ইন্দোরদা প্রধান মন্ত্রীনা অর্বান দিবেলপমেন্ত প্রোজেক্তশিং হৌদোকখ্রে, স্বচ্ছ সর্বেক্সন এৱার্দশিং খুৎশিন্নখ্রে

প্রধান মন্ত্রীনা ঙসি রাজ্যগী তোঙান তোঙানবা মফমশিংদা অর্বান দিবেলপমেন্ত প্রোজেক্তশিং রিমোৎ শিজিন্নদুনা হৌদোকখ্রে। মসিগী মনুংদা প্রধান মন্ত্রী আৱাস য়োজনাগী মখাদা যুম শাবা, অর্বান দ্রিঙ্কিং ৱাতর সপ্লাই স্কিমশিং, অর্বান সোইল ৱেস্ত মেনেজমেন্ত, অর্বান সেনিতেসন, অর্বান ত্রান্সপোর্তেসন অমসুং অর্বান লেন্দস্কেপ প্রোজেক্তশিং য়াওরি। ইন্দোরদা পাংথোকপা থৌরম অমদা মহাক্না স্বচ্ছ সর্বেক্সন-২০১৮গী এৱার্দশিংসু য়েন্থোকখি অমদি স্বচ্ছ সর্বেক্সন-২০১৮গী রিজল্তকী দাসবোর্দসু হাংদোকখি। থৌরম অদুদা তিনখিবা মীয়ামদা ৱা ঙাংলদুনা প্রধান মন্ত্রীনা হায়খি মদুদি, স্বচ্ছ ভারত অসি মহাত্মা গান্ধীগী মঙলান্নি হৌজিক্তি মদু ভারত মচা কোতি ১২৫না রিজোলব তৌরে। ভারত্তা খ্বাইদগী লু-নানবা শহরগীদমক মনা ফংখ্রবা ইন্দোরদগী লৈবাক পুম্বনা ইন্সপিরেসন লৌবা য়াই হায়না মহাক্না হায়খি। ক্লিনলিনেসতা খ্বাইদগী ফনা প্রফোর্ম তৌখিবা রাজ্য অহুম, ঝারখন্দ, মহারাষ্ট্রা অমসুং ছত্তিসগরবুসু মহাক্না থাগৎপা ফোংদোকখি। সেনিতেসনদা পুরক্লিবা প্রোগ্রেস অদুগী মতাংদা মহাক্না ঙাংখি। মথং চহিদা পাংথোক্কদৌরিবা মহাত্মা গান্ধীগী ১৫০ শুবা মপোক নুমীৎ ফাওবদা মহাক্কী মঙলান অদু মপুং ফাহল্লগনি হায়না মহাক্না থাজবা ফোংদোকখি। ভারত্তা অর্বান ইনফ্রাস্ত্রকচর মোর্দনাইজ তৌবগী মায়কৈদা মতৌ করম্না কেন্দ্র সরকারনা থবক তৌরিবগে হায়বগী মতাংদা প্রধান মন্ত্রীনা ঙাংখি। স্বচ্ছ ভারত মিশনগী মথক্তা মহাক্না প্রধান মন্ত্রী অৱাস য়োজনা (অর্বান), স্মার্ত সিতী মিশন, অমরুৎ অমদি দীনদয়াল উপাধ্যয় নেস্নেল অর্বান লাইবলিহুদ মিশনগী মতাংদা পনখি। নুমীৎ খরগী মমাংদা ভারতকী অহানবা স্মার্ত সিতী অমা ওইরিবা নয়া রাইপুরদা এন্তিগ্রেতেদ কমান্দ এন্দ কন্ত্রোল সেন্তর শঙ্গাখিবা অদু মহাক্না অমুক হন্না নীংশিংখি। মধ্য প্রদেশকী শহর তরেৎতা হৌজিক মদুগা মানবা থৌরাং পায়খৎলি হায়না মহাক্না ফোংদোকখি। ঙসি শঙ্গাখিবা হাওজিং প্রোজেক্তশিংগী খুত্থাংদা মধ্য প্রদেশতা লৈরিবা ময়ুম লৈজদবা মীওই লাখ অমনা মখোয় মশাগী ময়ুম ফংজরে হায়না মহাক্না ফোংদোকখি। ২০২২ ফাওবদা মীপুম খুদিংমকপু মশাগী ময়ুম ফংহন্নবগী মায়কৈদা ভারত সরকারনা থবক তৌরি হায়না মহাক্না হায়খি। হৌখিবা চহি মরি অসিদা চাউরাক্না য়ুম কোতি ১.১৫ শাখ্রে, অমদি ২০২২গী গোল অদু ফংনবা চাউরাক্না অহেনবা য়ুম কোতি ২ শারগনি হায়না মহাক্না ফোংদোকখি। প্রধান মন্ত্রী অৱাস য়োজনা অসি থবক ফংহন্নবা অমদি নুপীদা শক্তি শিন্নবা পাম্বৈ অমসু ওইরে হায়না মহাক্না হায়খি। প্রধান মন্ত্রীনা দিবেলপমেন্তকী অতোপ্পা মওং মতৌশিংদা মাংলোমদা চংশিল্লিবা অদুগী মতাংদসু ঙাংখি।
অহানবদা জম্মু অমসুং কশ্মীর রাজ্যগী ৱাংমদা লৈখিবা অদুগা হৌজিক অমুক হল্লক্তুনা জম্মু অমসুং কশ্মীরদা লৈরবা জম্মু অমসুং কশ্মীরগী য়ুম লৈত্রবা ইমুংশিং জম্মু অমসুং কশ্মীরগী প্রধান মন্ত্রীগী পেকেজ ২০১৫গী মখাদা পি.ও. জে.কে. অমসুং চাম্বাগী য়ুম লৈত্রবা ইমুংশিং খুন্দা লৈতানবা ২০১৬কী নবেম্বর ৩০দা মন্ত্রীমন্দলনা অয়াবা পীখিবা পেকেজ অদুদা ১৯৪৭গী কশ্মীরগী দি.পি. ইমুং ৫,৩০০ য়াওহনবা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অহানবদা জম্মু অমসুং কশ্মীর রাজ্যগী ৱাংমদা লৈখিবা অদুগা হৌজিক অমুক হল্লক্তুনা জম্মু অমসুং কশ্মীরদা লৈরবা জম্মু অমসুং কশ্মীরগী য়ুম লৈত্রবা ইমুংশিং জম্মু অমসুং কশ্মীরগী প্রধান মন্ত্রীগী পেকেজ ২০১৫গী মখাদা পি.ও. জে.কে. অমসুং চাম্বাগী য়ুম লৈত্রবা ইমুংশিং খুন্দা লৈতানবা ২০১৬কী নবেম্বর ৩০দা মন্ত্রীমন্দলনা অয়াবা পীখিবা পেকেজ অদুদা ১৯৪৭গী কশ্মীরগী দি.পি. ইমুং ৫,৩০০ য়াওহনবা মন্ত্রীমন্দলনা য়ারে কান্নবশিং : অয়াবা পীখিবা অসিনা দি.পি. ইমুংশিং হৌজিক লৈরিবা স্কিম অসিগী মখাদা লুপা লাখ ৫.৫গী শেন্থং ফংবা য়ারগনি অমসুং হৌজিক লৈরিবা স্কিম অসিনা পান্দম থম্লিবা অসিগী মতুংইন্না লেংদবা ইনকম খরা ফংলগনি। ১৯৪৭দা পাকিস্থান্না জম্মু অমসুং কশ্মীরদা লান্দারকপদগী পাকিস্থানগী শরুক্তা লৈবা জম্মু অমসুং কশ্মীরদগী ইমুং ৩১,৬১৯ জম্মু অমসুং কশ্মীরদা লাকখি। মসিগী মনুংদা ইমুং ২৬,৩১৯ জম্মু অমসুং কশ্মীর লৈখি অমসুং অতৈ ইমুং ৫৩০০ ভারতকী অতৈ মফমশিংদা লৈখি। মখা তানা ১৯৬৫ অমসুং ১৯৭১গী ইন্দো-পাক লালশিংদা চাম্বানিয়াবাদ এরিয়াদগী ইমুং ১০,০৬৫ চেল্লকখি। মখোয় অসিগী মনুংদা ইমুং ৩,৫০০না ১৯৬৫গী লালদা অমসুং ইমুং ৬৫৬৫না ১৯৭১গী লালদা চেল্লকখি। মতেং পীনবা মন্ত্রীমন্দলনা ২০১৬কী নবেম্বর ৩০দা অয়াবা পীখ্রবা ইমুং ৩৬,৩৮৪গী মনুংদা পি.ও. জে.কে.দগী লাকপা জম্মু অমসুং কশ্মীরদা লৈরিবা ইমুং ২৬,৩১৯ অমসুং চাম্বানিয়াবাদ এরিয়াদগী ইমুং ১০,০৬৫ য়াওরি। হায়রিবা অয়াবা পীখিবা পেকেজ অসিদা ভারতকী অতৈ মফমশিংদা লৈখিবা ইমুং ৫৩০০ য়াওদ্রি। মমাংদা জম্মু অমসুং কশ্মীরদগী চৎখিবা অদুগা হৌজিক অমুক জম্মু অমসুং কশ্মীরদা হল্লক্লবা ইমুং ৩৫০০ অসি পেকেজ অসিদা য়াওহল্লে। জম্মু অমসুং কশ্মীরদা হল্লক্লবা ইমুং ৩৫০০ অসিগী হিংনবা থাগী শেন্থোক তানবা ঙম্নবা হৌজিক লৈরিবা স্কিম অসিনা মতেং পাংগনি। হায়রিবা ইমুংশিং অসি মতেং পীনবা দরকার ওইবা শেনফমশিং মমাংদা কাইথোক্তুনা লৈরবা ফন্দশিং অসিদগী শীজিন্নগনি।
পি.এম.না ফেব্রুৱারী ১৬, ২০২১দা ইনফ্রাস্ত্রকচর সেক্তরদা বজেৎ মপুং ফানা ইমপ্লিমেন্ত তৌনবা রোদমেপকী মতাংদা খন্ননবা ৱেবিনারদা ৱা ঙাংগনি

প্রধান মন্ত্রী শ্রী নরেন্দ্র মোদীনা ফেব্রুৱারী ১৬, ২০২১গী নুংথিল পুং ৪ তাবা মতমদা কেন্দ্রগী বজেৎ ২০২১-২২ ইনফ্রাস্ত্রকচর সেক্তরদা মপুং ফানা ইমপ্লিমেন্ত তৌনবা রোদমেপকী মতাংদা খন্ননবা ৱেবিনারদা ৱা ঙাংগনি। ৱেবিনারগী মতাংদা ৱেবিনার অসিদা মরু ওইবা ফাইনান্সিএল ইন্সতিত্যুসনশিং অমসুং ফন্দশিং, কন্সেসনরীশিং অমসুং কন্ত্রেক্তরশিং, কনসল্তেন্তশিং অমসুং সবজেক্ত মেতরগী এক্সপর্তশিংগী মীহুৎশিং য়াওবা পেনেলিস্ত ২০০ হেনবনা শরুক য়াগনি। পেনেলিস্তশিংনা এদভান্স তেক্নোলোজীদা মীৎয়েং থম্বা অমসুং সেক্তর অসিদা ইনবেস্তমেন্ত হেন্না তৌহন্নবা হোৎনবগা লোইননা ইনফ্রাস্ত্রকচর দিবেলপমেন্তগী খোঙজেল অমসুং ক্বালিতী হেনগৎহন্নবা মখোয়গী ওইবা ৱাখল্লোনশিং ফোঙদোক্কনি। মসিগী মতুংদা মন্ত্রালয়শিংগী মকোক থোংবা ওফিসিএলশিংগী কাংলুপশিংগী মরক্তা খন্ন নৈনবশিং য়াওবা পেরেলেল ব্রেক আউৎ সেসন অনি পাঙথোক্কনি অমসুং ক্রোস-সেক্সনেল এক্সপর্তশিংনা বজেৎকী বিজন অসি খোঙজেল য়াংনা ইমপ্লিমেন্ত তৌনবা ইমপ্লিমেন্ত তৌবা য়াবা প্রোজেক্তশিংগী লিস্ত শেমগনি অমসুং ইমপ্লিমেন্তেসন রোদমেপ অমা দ্রাফ তৌগনি। ৱারেপ লৌনরবা লালোং অদু ইমপ্লিমেন্ত তৌনবা স্তেকহোল্দরশিংগা লোইননা কন্সল্তেসনশিং পাঙথোক্নবা থৌরাং তৌখ্রে।
মন্ত্রীমন্দলনা ২০২০গী জনুৱারী ১দগী দিয়রনেস এলাৱেন্স অমসুং দিয়রনেস রিলিফকী এদিস্নেল ইন্সতোলমেন্ত অমা রিলিজ তৌবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ২০২০গী জনুৱারী ১দগী কেন্দ্র সরকারগী এম্প্লোইশিংদা দিয়রনেস এলাৱেন্স (দি.এ.) অমসুং পেন্সনরশিংদা দিয়রনেস রিলিফ (দি.আর.)কী এদিস্নেল ইন্সতোলমেন্ত রিলিজ তৌনবা অয়াবা পীখ্রে। বেসিক পে/পেন্সনগী হৌজিক লৈরিবা রেৎ ১৭ পর্সেন্তকী মথক্তা ৪ পর্সেন্ত হেঙ্গৎলগনি। দিয়রনেস এলাৱেন্স অমসুং দিয়রনেস রিলিফ অনিমক্কী একাউন্তদা এক্সচেকরদা অপুনবা ইমপেক্ত অসি চহীগী লুপা কোতি ১২,৫১০.০৪ ওইগনি অমদি শেনবা চহি ২০২০-২১দা (জনুৱারী ২০২০দগী ফেব্রুৱারী ২০২১ ফাওবা থা ১৪গী ওইনা) লুপা কোতি ১৪,৫৯৫.০৪ ওইগনি। মসিনা কেন্দ্র সরকারগী এম্প্লোই লাখ ৪৮.৩৪ অমসুং পেন্সনর লাখ ৬৫.২৬তা কান্নবা ফংহল্লগনি। হেঙ্গৎলিবা অসি ৭শুবা সেন্ত্রেল পে কম্মিসনগী রিকমেন্দেসন্দা য়ুম্ফম ওইবা ফোর্মুলাগী মতুং ইন্ননি।
ঐচ.ই. ফুমিও কিশিদানা জপানগী প্রধান মন্ত্রী ওইনা থৌ পুরকপদা প্রধান মন্ত্রীনা নুংঙাইবা ফোংদোকখ্রে

প্রধান মন্ত্রী শ্রী নরেন্দ্র মোদীনা ঐচ.ই. ফুমিও কিশিদাগা ৱারি শানখ্রে অমদি মহাক্না জপানগী প্রধান মন্ত্রী ওইনা থৌ পুরকপদা মফমদা নুংঙাইবা ফোংদোকখ্রে৷ ত্বীত অমদা, প্রধান মন্ত্রীনা হায়খি; "ঐচ.ই. ফুমিও কিশিদানা জপানগী প্রধান মন্ত্রী ওইনা থৌ পুরকপদা মফমদা নুংঙাইবা ফোংদোক্নবা ৱারি শানখি৷ ইন্দো-পেসিফিক রিজনদা হেন্না কোওপরেসন পীননবা অমদি ভারত-জপান স্পিসিযেল স্ত্রাতিজিক অমসুং গ্লোবেল পার্তনরশিপ মখাতানা মপাঙ্গল লৈহন্নবা মহাক্কা থবক তৌমিন্ননবা ঐহাক্না মীৎয়েং থম্লি৷"